OpenLLM-France/wikimedia huggingface dataset:
# Emglev keodedel a gengred

An emglev keodedel a gengred$^,$ (EKAG), e galleg Pacte civil de solidarité (PACS), zo ur c’hevelerezh e gwir keodedel Bro-C'hall. Gantañ e vez aozet buhez daou zen, a c’hell bezañ eus jenerioù heñvel pe disheñvel, en ur saveliñ etrezo gwirioù ha dleadoù e-keñver ar sikour danvezel, al lojeiz, ar glad hag an tailhoù.
Krouet e oa bet an EKAG e 1999 gant pennad 515-1 kod keodedel Bro-C’hall, da vare gouarnamant Lionel Jospin, evit reiñ ur framm d’ar c’houbladoù heñvelrevel, a veze nac’het dimeziñ er mare-se. Bremañ koulskoude emañ al lodenn vrasañ eus ar c’houbladoù ekaget eus jenerioù disheñvel: e 2022 ez eus bet 182.000 EKAG etre tud disheñvel o jener ha 10.000 anezho etre tud heñvel o jener.

## Gwelout ivez

* Priedelezh

## Daveoù

* ↑ (fr) Emglev keodedel a gengred. Ti-kêr Gwened.
* ↑ (fr) difraeoù melestradurel. Ti-kêr Pouldergat.
* ↑ (fr) Pacte civil de solidarité / Pacs. INSEE.
* ↑ (fr) Du PACS au mariage pour tous : l’application de la loi ouvrant le mariage aux couples de même sexe. Vie publique.
# Emglevioù Bretton Woods

Emglevioù Bretton Woods (saozneg: The Bretton Woods system) a vez graet eus emglevioù a fed moneiz evit reiñ reolennoù kenwerzh hag arc'hant evit Stadoù-Unanet Amerika, Kanada, Europa ar C'hornaoueg, Aostralia, ha Japan e 1944 adal Prezegenn Bretton Woods. Ar wech kentañ e oa da welet un emglev arc'hantel kevraet evit sevel darempredoù arc'hantel etre ar Stadoù dieub. Diazez an emglevioù-se a oa ur rediañ da gaout ur sistem eskemm arc'hant diazezet war un eskemm gant an estrenvro ha gant talvoudegezh an arc'hant keinet ouzh priz an aour hag ar gwir gant an International Monetary Fund (IMF) da leuniañ an toull ma vefe kudennoù arc'hant bras.
# Emil

Emil zo un anv-badez brezhonek hag e meur a yezh all, roet d'ar baotred.

## Adstumm

* Milig zo un adstumm brezhonek.

## Emil e yezhoù a bep seurt

| arabeg: إميل azerbaidjaneg: Emil euskareg: Emilli bengaleg: এমিল (Émil) bulgareg: Емил katalaneg: Emili sinaeg: 埃米尔 tchekeg: Emil daneg: Emil nederlandeg: Emiel, Emil, Melis saozneg: Emil, Emile estoneg: Emil finneg: Eemeli, Eemil, Emil | galleg: Émile, Émilien alamaneg: Emil gresianeg: Αιμίλιος hebraeg: אמיל hungareg: Emil italianeg: Emilio japaneg: エミール (Emiru) latin: Aemilius latveg: Emīls lituaneg: Emilijus, Emilis makedoneg: Емил (Émil) norvegeg: Emil perseg: اميل | poloneg: Emil portugaleg: Emílio roumaneg: Emil ruseg: Эмиль, Емелья́н serbeg-ha-kroateg: Емил (Emil) slovakeg: Emil sloveneg: Emil spagnoleg: Emilio, Emiliano svedeg: Emil turkeg: Emil ukraineg: Омелян (Omelian) |

## Tud
### Alamagn

* Emil Erlenmeyer (1825-1909), kimiour
* Emil Fischer (1852-1919), kimiour
* Emil Jannings (1884-1950), aktor
* Emil Kraepelin (1856-1926), bredvezeg
* Emil Nolde (1867-1956), livour
* Emil von Behring (1854-1917), mezeg

### Aostria

* Emil Artin (1898–1962), matematikour
* Emil Jellinek (1853 - 1918), saver ar merk kirri Mercedes

### Breizh

* Emil Ernod (1852-1938), yezhoniour ha geriadurour brezhonek
* Emil Granville (1955), politikour (Strollad Breizh)
* Emil Masson (1869-1923), skrivagner ha prederour
* Emil ar Skañv, pe Milig ar Skañv, pe Glenmor (1931-1996), barzh ha kaner.

### Bro-C'hall

* Emil a gKeratry (pe Émile de Kératry e galleg) (1832-1904), jeneral a orin vreizhat
* Emil Cioran (1911–1995), skridarnodour a orin roumanat
* Emil-Edwin Reinert (1903-1953), filmaozer a orin alaman

### Broioù all

* Emil Aarestrup (1800-1856), barzh danat
* Emil Constantinescu (1939), prezidant Roumania etre 1996 ha 2000
* Emil Gilels (1916-1985), pianoour ukrainat
* Emil Hácha (1872–1945), prezidant Tchekoslovakia
* Emil Lenz (1804-1865), fizikour rusian
* Emil Post (1897-1954), matematikour stadunanat
* Emil Škoda (1839–1900), ijinour tchek
* Emil Zátopek (1922-2000), reder eus Tchekoslovakia
* Emil Theodor Kocher (1841-1917), surjian suis
* Frans Eemil Sillanpää (1888-1964), skrivagner finnek

## Lennegezh

* Émile ou De l’éducation, ul levr gallek a brederouriezh gant Jean-Jacques Rousseau, embannet e 1762.

## Gwelet ivez

* Emilio
* Émile
* Émilie
# Emglev tridoubl

An Emglev tridoubl (anvet Triple Entente e galleg) eo an emglev savet etre ar Rouantelezh-Unanet, an Trede Republik c'hall, hag Impalaeriezh Rusia e 1914, da dalañ ouzh broioù an Aliañs tridoupl.
Savet e oa diwar kevredad gall-ha-russian 1894, Entente Cordiale 1904 etre Bro-C'hall hag ar Rouantelezh-Unanet, ha feur-emglev saoz-ha-Russian 1907. Ur c'hempouez e oa da c'halloudegezh an Aliañs tridoubl a vode an Impalaeriezh alaman, Impalaeriezh Aostria-Hungaria, ha Rouantelezh Italia. Er c'hontrol d'an Aliañs tridoubl pe d'ar c'hevredad savet etre Bro-C'hall ha Rusia, an Emglev tridoubl ne oa ket ur c'hevredad kendifenn.
Ar feur-emglev sinet etre Bro-C'hall ha Bro-Japan e 1907 a c'hoarias ur roll a-bouez e savidigezh ur c'hengevredad. Bro-C'hall a gemeras an intrudu da sevel kevredadoù gant Impalaeriezh Japan, Rusia, hag ar Rouantelezh-Unanet. Fellout a rae da Vro-Japan sevel un amprest e Pariz, ha Bro-C'hall a asantas gant ma vefe skoulmet un emglev etre Rusia ha Japan ha gant ma vefe prest Bro-Japan da reiñ an dorn da wareziñ trevadennoù bresk Bro-C'hall en Indez-Sina. Breizh-Veur a vroudas Rusia ha Bro-Japan da stardañ o darempredoù ivez.
E deroù ar Brezel-bed kentañ e 1914, holl izili an Emglev tridoubl a gemeras perzh ennañ, a-enep an Impalaeriezhioù kreiz (Aostria-Hungaria, an Impalaeriezh alaman hag un tamm diwezhatoc'h, an Impalaeriezh otoman).

## Notennoù

* ↑ Termofis. 2024
* ↑ Ewen W. Edwards, "The Far Eastern Agreements of 1907." Journal of Modern History 26.4 (1954): 340–55
# Emglevioù Evian

D'an 18 a viz Meurzh 1962 eo bet sinet gant Aljeria ha Bro-C'hall emglevioù Évian, merkañ a reont fin ar brezel etre an div vro.

## Tud hag o deus kemeret perzh

Dileuridi an FLN:
* Krim Belkacem
* Saad Dahlab
* Ahmed Boumendjel
* Ahmed Francis
* Taïeb Boulahrouf
* Mohamed Seddik Ben Yahia
* Redha Malek
* Kaïd Ahmed
* Komandant Mendjli
Dileuridi bro C'hall:
* Louis Joxe
* Bernard Tricot
* Roland Cadet
* Yves Roland-Billecart
* Claude Chayet
* Bruno de Leusse
* Vincent Labouret
* Jean Simon (jeneral)
* Hubert de Seguins Pazzis (letanant-kolonel)
* Robert Buron
* Jean de Broglie
# Emil-Edwin Reinert

Emil Edwin Reinert, bet ganet e Rawa-Ruska (Aostria-Hungaria d'ar mare-se) d'ar 16 a viz Meurzh 1903 hag aet da Anaon e Pariz (Seine d'ar mare-se, Bro-C'hall) d'ar 17 a viz Here 1953, a oa ur filmaozer ha saver senario gall a orin alaman.

## Liamm diavaez

* Emil-Edwin Reinert war Internet Movie Database
# Emil Erlenmeyer

Richard August Carl Emil Erlenmeyer, bet ganet e Wehen (Taunusstein) (Kengevread alaman d'ar mare-se) d'an 28 a viz Mezheven 1825 hag aet da Anaon en Aschaffenburg (Impalaeriezh alaman d'ar mare-se) d'an 22 a viz Genver 1909, a oa ur c'himiour alaman.
Gantañ eo e voe ijinet, e 1861, an orsel pikernek a zoug e anv hiziv an deiz c'hoazh.
Labourioù pouezus a gasas da benn, e 1880, war an enolioù (alkenoù ur fonksion alkool staget oute) hag int taotomerioù an aldehidoù hag ar setonoù emaint e kempouez kimiek gante : graet e vez Pennaenn Erlenmeyer eus ar stad-se.
# Emglev ar skrivagnerien

Er bloaz 1907 e voe graet div vodadenn e Sant-Brieg gant skrivagnerien a genlaboure gant an div gelaouenn Feiz ha Breiz ha Kroaz ar Vretoned. Lakaat urzh en doare-skrivañ a felle dezho ober.

## Palioù

O mennozh a voe displeget ganto evel-hen :
1) Pal da dizhout : unvaniñ ar brezhoneg skrivet, pezh a dlee, da vezañ poellek, bezañ graet hep mont re bell ha tamm-ha-tamm, hogen gant youl hag onestiz.
2) Doareoù : e-keñver an danvez, aberzhiñ dre ret pezh a zo re a-ziforc'h e pep rannyezh komzet, hag a ve didalvoud pe noazus ouzh berzh-mat an oberenn graet a-gevret ; e-keñver ar furm, kemer dreist-holl pezh a zo eeunañ, boutinañ, pe reishañ hervez istor ar yezh, diouzh ma vo kavet mat e pep pleg.
Ne lavarent ket peseurt diazez a gemerent, hogen, diouzh lenn o skrid-emglev, ez eo anat e soñjent e doare-skrivañ ar Gonideg.
E gwir, ne gemmjont doare-skrivañ ar Gonideg nemet war un nebeud poentoù :
1) resisaat implij 'gw' (e-kichen, implij "gou");
2) lakaat 'y' e-lec'h 'i' e derou gerioù 'zo (yac'h, yen, hag all) ;
3) adimplij 'gn' ;
4) Implij (i)lh ;
5) reizhañ implij ar c'hensonennoù mouezhiet ha divouezh e dibenn ar gerioù (da skouer, diforc'h etre an anv-kadarn "galleg" hag an anv-gwan "gallek").

## Anvioù sinerien an Emglev

Sinet e voe an emglev gant Emil Ernod, Loeiz ar C'hlerg, Yann-Vari Perrot, Frañsez Vallée, Eujen Koroller pe Gweltaz, Erwan ar Moal (Dir-na-Dor e anv e Goursez Breizh), Aogust Bocher (Ar Yeodet e anv-barzh), Frañsez Korel, Glaoda ar Prad, Jos-Per ar Bras (Dirlemm e anv-pluenn e Kroaz ar Vretoned).
Evel pep emglev, ne rae nemet braslinennañ al labour ; ar munudoù a ranke bezañ spisaet. Se a voe kefridi Ernod, Vallée ha Breuriezh Veur ar Brezhoneg. Skouer ar yezh, a dlee bezañ anavezet dindan an anv Doare-skrivañ KLT, a voe roet dreist-holl el levrioù "Sketla Segobrani" hag an "Notennoù diwar-benn ar Gelted Kozh"; dont a reas da vezañ yezh ar gelc'hgelaouenn Gwalarn.
# Emglevioù Camp David

Emglevioù Camp David (saozneg:Camp David Accords) sinet gant prezidant Egipt Anwar el-Sadat ha kentañ-ministr Israel Menahem Begin d'ar 17 a viz Gwengolo 1978, a oa un arsav-brezel. Goude daouzek devezh marc'hata kuzh etre an daou du e Camp David, e Maryland, er Stadoù Unanet, e teujont a-benn da gavout un emglev. Sinet e voe an div lodenn eus an emglev en Ti Gwenn, dindan evezh prezidant Stadoù-Unanet Amerika Jimmy Carter.
An eil tammm eus an emglev (ul lodenn evit "un emglev peoc'h etre Egipt hag Israel") a zegasas un arsav-brezel etre an div vro e 1979. Abalamour d'o emglev, Sadat ha Begin a voe enoret asambles gant Priz Nobel ar Peoc'h e 1978. An tamm kentañ eus an emglev hollek, un tamm hag a glaske kaout ar peoc'h er Reter-Nesañ a voe nac'het gant Aozadur ar Broadoù Unanet, rak sinet e oa bet hep goulenn o ali gant tud Palestina ha padal e oa tiriadoù Palestina e oa ar sujed pennañ.
# Emil Cioran

Emil Cioran ( e roumaneg, e galleg ; Rășinari, 8 a viz Ebrel 1911 – Pariz, 20 a viz Mezheven 1995) a oa ur skrivagner roumanek deuet da vezañ ur prederour ha skridarnodour gallek a orin rouman.
E roumaneg e oa e skrid kentañ. En e yaouankiz e oa troet gant ar faskouriezh, ha gant Parti populaire français (PPF) ar gall Jacques Doriot (1898-1945).

## Buhez

Ganet e oa bet d'an 8 a viz Ebrel 1911 e Resinár, a oa en Aostria-Hungaria neuze (anvet Rășinari hiziv, hag e Roumania), ha marvet eo d'an 20 a viz Mezheven 1995 e Pariz
Adal 1949, bloavezh e levr Précis de décomposition, ne skrivas ken nemet e galleg.
# Ger leun

E yezhoniezh e vez implijet an termen ger leun (saozneg: content word pe lexical word) evit komz eus gerioù gante ur ster dreze o-unan.
Gerioù gante ur perzh yezhadurel kentoc'h evit ur ster resis a reer oute gerioù goullo (saoz. function words), da skouer Araogennoù, Raganvioù, Stagelloù, gerioù-mell ha rannoùigoù.
Ur rummad gerioù digor eo hini ar gerioù leun, da lâret eo e c'hell bezañ krouet pe amprestet diwar yezhoù all nevezc'herioù a bep seurt a-hed an amzer, keit ha m'eo kloz rummad ar gerioù goullo, da lâret eo ne vez ket krouet gerioù goullo nevez.
A-wezhioù e vez renket an estlammadelloù e-touez ar gerioù goullo daoust ma'z eus ur rummad digor anezhe.
Ouzhpenn an diforc'hioù e-keñver ar ster hag o mont en-dro e framm yezhadurel ur yezh e c'hell ar gerioù goullo ivez en em zerc'hel en un doare disheñvel diouzh ar gerioù leun e-keñver o ferzhioù fonologel, da skouer e saozneg n'eus nemet ar gerioù goullo a c'hell kregiñ gant ar son kensonennel [ð].
Setu ur roll eus ar rummadoù yezhadurel pennañ renket dre voas evel gerioù leun:
* Anvioù-kadarn
* Verboù
* Anvioù-gwan
* Adverboù

## Gwelit ivez

* Rummad gerioù digor
* Rummad gerioù kloz
* Ger goullo
# Gera

Gera zo ur gêr eus Alamagn e reter stad Thüringen. Tost da 100 000 a dud zo o chom enni.

## Istor

Diazezet e voe kêr e 995. Brudet e oa mezher Gera er Grennamzer, ha betek an XIX$^{vet}$ kantved e oa bet ur greizenn a bouez evit ar gwiaderezh. Adalek 1848 e voe kêr-benn Priñselezh Reuß-Gera. Goude ar Brezel-bed Kentañ e voe unan eus kêrioù Thüringen. E dibenn an Eil Brezel-bed e voe kalz a zistruj, gant bombezadegoù ar Gevredidi. A-raok adunvanidigezh Alamagn e oa unan eus kêrioù Republik Demokratel Alamagn. Abaoe he deus kollet ul lodenn vat eus he foblañs.

## Tud brudet

* Otto Dix, livour

## Kêrioù gevellet

Liammoù he deus Gera gant ar c'hêrioù-mañ :
* Saint-Denis (Bro-C'hall) abaoe 1950
* Sliven (Bulgaria) abaoe 1965
* Skierniewice (Polonia) abaoe 1965
* Pskov (Rusia) abaoe 1969, nevesaet e 1996
* Plzeň (Tchekia) abaoe 1970
* Kuopio (Finland) abaoe 1972
* Arnhem (Izelvroioù) abaoe 1987, nevesaet e 1991
* Rostov-an-Don (Rusia) abaoe 1987
* Nürnberg (Alamagn) abaoe 1988, nevesaet e 1990 ha 1997
* Fort Wayne (Indiana) (SUA) abaoe 1992
* Timișoara (Roumania) abaoe 1998
* Goražde (Bosnia-ha-Herzegovina) abaoe 2002

## Liammoù diavaez

a vo kavet e Wikimedia Commons.
* Gera
# Geraardsbergen

a vo kavet e Wikimedia Commons.
Geraardsbergen zo ur gêr e Belgia e proviñs Reter-Flandrez.
* Lec'hiadur
* Banniel
* Skoed

## Douaroniezh

* Gorread : 80,05 km²
* Poblañs (2022) : 34 328 a dud
* Stankter : 429 den/km²
# Ger goullo

Er yezhoniezh e vez implijet an termenoù ger goullo, ger benveg, ger ostilh (saozneg : function word pe functor) evit komz eus gerioù gante nebeud a ster dreze o-unan hag a dalvez da sevel liammoù yezhadurel gant gerioù all en ur frazenn pe c'hoazh da lakaat war wel savboent an den a zo o komz.
Dre ma talvez ar gerioù goullo da elfennoù frammel dre liammañ an eil ger ouzh egile n'hallont ket bezañ implijet o-unan-penn distag diouzh elfennoù all ur frazenn dre ma n'o deus ster ebet dreze o-unan.
Gerioù gante ur ster resis kentoc'h evit ur perzh yezhadurel a reer gerioù leun (saozneg : content words pe lexical words) anezhe, da lavaret eo dre vras anvioù-kadarn, verboù, anvioù-gwan, an darn vrasañ eus ar rakverboù, hag all.
E-touez rummad ar gerioù goullo e vez renket an araogennoù, ar raganvioù, ar verboù-skoazell, ar stagelloù, ar gerioù-mell hag ar rannigoùigoù. N'heller ket deverañ seurt gerioù goullo, nag implijout kengerioù gante.
Ur rummad kloz eo rumm ar gerioù goullo, da lavaret eo ne vez ket krouet gerioù goullo nevez a-hed ar wezh keit ha ma vez ur yezh oc'h en em ziorren. Diouzh an tu all avat ez eus ur rummad gerioù digor eus hini ar gerioù leun, da lavaret eo e c'heller krouiñ gerioù leun nevez a bep seurt a-hed an amzer pe amprestañ diwar yezhoù all (gwelet ar pennad nevezc'her).
A-wezhioù e vez renket an estlammadelloù e-touez ar gerioù goullo daoust m'az eus ur rummad digor anezhe.
Ouzhpenn an diforc'hioù e-keñver ar ster hag o mont-en-dro e framm yezhadurel ur yezh e c'hell ivez ar gerioù goullo en em zerc'hel en un doare disheñvel diouzh ar gerioù leun e-keñver o ferzhioù fonologel ; da skouer : e saozneg n'eus nemet ar gerioù goullo a c'hell kregiñ gant ar ruzenn dent mouezhiet [ð].
Setu amañ ur roll eus ar rummadoù yezhadurel pennañ renket dre voas evel gerioù goullo.
* Gerioù-mell : an, al, ar hag un, ul, ur. Deveret e vezont a-wezhoù evit klotaat gant troad un anv.
* Raganvioù : me, eñ, hag all.
* Araogennoù : displeget er yezhoù keltiek.
* Stagelloù : ha, pe, hag all.
* Verboù-skoazell : displeget atav.
* Estlammadelloù : ne vezont na displeget na diveret.
* Rannigoùigoù : ma, neuze, koulskoude, evel-se, hag all.
* Lavarennoù : Bez' ez eus', ez eus, hag all.
* Pro-frazennoù : ya, mat eo, hag all.

## Gwelit ivez

* Rummad gerioù digor
* Rummad gerioù kloz
* Ger leun
# Gera Lario

Gera Lario zo ur gumun en Italia e Proviñs Como, e rannvro Lombardia.
# Ger goulenn

Er yezhoniezh e vez implijet an termen ger goulenn (saoz: interrogative word) evit komz eus ur ger en ur frazenn pe ul lavarenn hag a dalvez da sevel ur goulenn. Tennañ a ra neuze da berzh kevreadurezhel ha/pe semantikel un elfenn bennak.
Bez' e c'hell klotaat ar stummoù implijet evel sevel goulennoù e yezhoù zo gant stummoù implijet evit perzhioù ha sterioù all, da skouer e saozneg hag e galleg e c'hell klotaat stumm ar gerioù goulenn gant stumm ar raganvioù stagañ implijet en islavarennoù, d.s.:
    Saozneg
    Stumm goulennata
       Where was he born?
    Stumm stagañ
       The country where he was born
    Galleg
    Stumm goulennata
       Où est-il né?
    Stumm stagañ
       Le pays où il est né
E yezhoù all avat e implijer gerioù disheñvel bewech, da skouer e brezhoneg:
    Brezhoneg
    Stumm goulennata
    Pelec'h e oa bet ganet?
       Où est-il né?
    Islavarenn: stumm stagañ
       Ar vro ma oa bet ganet (= "el lec'h ma")
Keñveriit gant an doare da sevel goulennoù ameeun:
    Islavarenn: stumm goulennata
       N'ouzon ket pelec'h emañ?
Meur a berzh kevreadurezhel a c'hell kaout seurt gerioù goulenn er frazenn:
* Doareer
** Pe, Pet, d.s. Pe den?, Pet a dud?
** Da biv (perc'henn), d.s., "Da biv eo an daol-mañ?"
* Pro-stummoù
** Raganvioù goulennata
*** Piv (tud), d.s., "Piv en deus skrivet al levr-mañ?"
*** Petra (nann-tud), d.s. "Petra eo an dra-mañ?"
** Pro-ragverboù
*** Pelec'h (lec'hiadur), d.s., "Pelec'h emañ ma c'hador?"
*** Eus belec'h (orin), d.s., "Eus pelec'h e teu hennezh?"
*** Da belec'h (pal), d.s., "Da belec'h emañ o vont?"
*** Pegoulz (amzer), d.s., "Pegoulz e teuio?"
*** Penaos (doare), d.s., "Penaos en doa graet evit dont?"
*** Perak (abeg), d.s., "Perak e lârez geveier?"

## Gwelit ivez

* Raganv
* Ger stagañ
# Gerace

Gerace zo ur gumun italian e meurgêr Reggio Calabria e Calabria.
# Ganga kof du

Ganga kof du :
| Gangaed kof du, luc'hskeudennet e stêr Charyn (Kazakstan). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Pteroclidiformes |
| Kerentiad : | Pteroclididae |
| Genad : | Pterocles |
| Anv skiantel ||
| Pterocles orientalis (Linnaeus, 1758) ||
| D'ar vevoniezh e tenn ar pennad-mañ. ||
Ar ganga kof du (liester : gangaed kof du) a zo ur spesad evned, Pterocles orientalis an anv skiantel anezhañ.
Anvet e voe Tetrao orientalis (kentanv) da gentañ-penn (e 1758) gant an naturour svedat Carl von Linné (1707-1778).

## Annez hag isspesadoù

Ar spesad a gaver an daou isspesad anezhañ :
* Pterocles orientalis arenarius : eus Kazakstan da greisteiz Iran hag Afghanistan, da walarn Sina war-du ar reter,
* P. o. orientalis : eus Inizi Kanariez, al Ledenez iberek, Maroko da gornôg Iran.

## Liammoù diavaez

* (en) Pterocles orientalis war al lec'hienn BirdLife International.
* (en) Pterocles orientalis war lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ (en) AnimalBase.
* ↑ (en) Roadennoù IOC World Bird List diwar-benn Pterocles orientalis.
a vo kavet e Wikimedia Commons.
# Ganga jave melen

Ganga jave melen :
| Ur ganga jave melen. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Pteroclididae |
| Genad : | Pterocles |
| Anv skiantel ||
| Pterocles gutturalis Smith, 1836 ||
| D'ar vevoniezh e tenn ar pennad-mañ. ||
Ar ganga jave melen a zo un evn, Pterocles gutturalis an anv skiantel anezhañ.

## Annez

Bevañ a ra al labous e reter hag e su Afrika.

## Rummatadur

Diouzh an evnoniourien e vez renket ar gangaed en urzhiad Pteroclidiformes pe Columbiformes.
# Ganga kabellek

Ganga kabellek :
| Gangaed kabellek, treset gant Henrik Grønvold. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Pteroclididae |
| Genad : | Pterocles |
| Anv skiantel ||
| Pterocles coronatus Lichtenstein, 1823 ||
| D'ar vevoniezh e tenn ar pennad-mañ. ||
Ar ganga kabellek a zo un evn, Pterocles coronatus an anv skiantel anezhañ.

## Annez hag isspesadoù

Pemp isspesad zo dezhañ :
* Pterocles coronatus atratus : kreisteiz Arabia, Irak ha kreisteiz Iran da gornôg Pakistan hag Afghanistan,
* Pterocles coronatus coronatus :
* Pterocles coronatus ladas : hanternoz Pakistan (Kachmir) ha tost India,
* Pterocles coronatus saturatus : menezioù diabarzh Oman,
* Pterocles coronatus vastitas : ledenez Sinai ha gouelec'hioù kreisteiz Israel ha Jordania.

## Rummatadur

Diouzh an evnoniourien e vez renket ar gangaed en urzhiad Columbiformes pe Pteroclidiformes.

## Liamm diavaez

* Pterocles coronatus war al lec'hienn Avibase.
# Ganga kof gell

Ganga kof gell :
| Gangaed kof gell. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Pteroclididae |
| Genad : | Pterocles |
| Anv skiantel ||
| Pterocles exustus Temminck, 1825 ||
| D'ar vevoniezh e tenn ar pennad-mañ. ||
Ar ganga kof gell a zo un evn, Pterocles exustus an anv skiantel anezhañ.

## Annez hag isspesadoù

C'hwec'h isspesad zo dezhañ :
* Pterocles exustus ellioti : eus gevred Soudan da Eritrea, hanternoz Etiopia ha Somalia,
* Pterocles exustus erlangeri : kornôg ha kreisteiz ledenez Arabia,
* Pterocles exustus exustus : eus Maouritania ha reter Gambia/Senegal da Soudan,
* Pterocles exustus floweri : aet da get sañset (gwelet en Egipt e 1979 evit ar wech diwezhañ),
* Pterocles exustus hindustan : eus gevred Iran da India ha Pakistan,
* Pterocles exustus olivascens : eus kreisteiz Etiopia da Somalia, Kenya hag hanternoz Tanzania.

## Rummatadur

Diouzh an evnoniourien e vez renket ar ganga kof gell en urzhiad Ciconiiformes pe Pteroclidiformes.

## Liamm diavaez

* Pterocles exustus war al lec'hienn Avibase.

## Notennoù ha daveennoù

* ↑ Hervez TermOfis Ofis Publik ar Brezhoneg.
# Ganga masklet

Ganga masklet :
| Gangaed masklet, treset gant Keulemans. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Pteroclididae |
| Genad : | Pterocles |
| Anv skiantel ||
| Pterocles personatus Gould, 1843 ||
| D'ar vevoniezh e tenn ar pennad-mañ. ||
Ar ganga masklet a zo un evn, Pterocles personatus an anv skiantel anezhañ.

## Annez

Brosezat eo al labous e douaroù izel kras Madagaskar.

## Rummatadur

Diouzh an evnoniourien e vez renket ar gangaed en urzhiad Columbiformes pe Pteroclidiformes.

## Liamm diavaez

* Pterocles personatus war al lec'hienn Avibase.
# Ganga nama

Ganga nama :
| Ur ganga nama. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Pteroclididae |
| Genad : | Pterocles |
| Anv skiantel ||
| Pterocles namaqua (Gmelin, 1789) ||
| D'ar vevoniezh e tenn ar pennad-mañ. ||
Ar ganga nama a zo un evn, Pterocles namaqua an anv skiantel anezhañ.

## Annez

Bevañ a ra al labous e geotegi kras Afrika ar Su.

## Rummatadur

Diouzh an evnoniourien e vez renket ar gangaed en urzhiad Columbiformes pe Pteroclidiformes.

## Liamm diavaez

* Pterocles namaqua war al lec'hienn Avibase.
# Ganga pederroudenn

Ganga pederroudenn :
| Ur ganga pederroudenn. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Pteroclididae |
| Genad : | Pterocles |
| Anv skiantel ||
| Pterocles quadricinctus Temminck, 1815 ||
| D'ar vevoniezh e tenn ar pennad-mañ. ||
Ar ganga pederroudenn a zo un evn, Pterocles quadricinctus an anv skiantel anezhañ.

## Annez

Bevañ a ra al labous e savanennoù ha dreinegi Afrika issahara.

## Rummatadur

Diouzh an evnoniourien e vez renket ar gangaed en urzhiad Columbiformes pe Pteroclidiformes.

## Liamm diavaez

* Pterocles quadricinctus war al lec'hienn Avibase.
# Gangani

Ar Gangani a oa ur bobl geltiek, brezhonek pe c'houezelek, a veve en Enez Vreizh, e ledenez Llŷn e gwalarn Kembre.
Marteze e oa lod ivez en Iwerzhon, e kontelezhioù Luimneach ha Clár. Marteze ivez e oant ur skourr eus an Ordovices.
Hervez an douaroniour Ptolemaios e oant o chom e Ganganorum Promontorium, “beg-douar ar Gangani”, evel ma ra eus Llŷn, koulz hag e gwalarn Iwerzhon.
Deceangli • Demetae • Gangani • Ordovices • Silured
Gwelout ivez : Brezhoned • Enez Vreizh • Rouantelezhioù brezhon • Hanternoz Kozh